projecte-aina/catalan_government_crawling huggingface dataset:
"Una mà de contes", és un programa del K3.
En cada capítol s'explica un conte mentre a la pantalla es veu com unes mans van donant forma a la història.
Aquest programa té una pàgina web, www.unamadecontes.cat on s'hi poden veure els 100 contes que ja s'han emès per la televisió, i moltes altres coses.
Per exemple, es pot inventar un conte i dibuixar-lo, retallar, crear un paisatge, i, fins i tot, practicar idiomes amb l'eina del subtitulat.
Al web hi ha una sèrie de tallers que es poden fer servir com una eina a les escoles.
També té un blog, on els usuaris: alumnes, mestres... poden enviar els contes que s'han inventat o els dibuixos que han fet.
Com veieu, aquest web és una eina amb moltes possibilitats.
Per a celebrar la setmana d'Internet us proposem unes activitats concretes i diferents.
Mireu-les totes i busqueu la que més s'adapti al vostre gust, a la realitat del vostre centre i als i les vostres alumnes.
Totes les activitats proposades es poden treballar a diferents nivells, de manera que es poden realitzar amb alumnat de diferents edats.
Algunes són molt adequada per a treballar-les fent apadrinaments entre alumnes, tant de grans amb petits/tes com de catalanoparlants amb nouvinguts/des.
Ho podreu fer durant tot el mes de maig.
Educació infantil, Educació Primària i ESO
Amb el taller de contes il·lustrats podreu confegir contes amb text i il·lustracions.
A més d'enviar-lo al programa per a la seva publicació, el podreu imprimir en format.pdf o en format paper.
Amb el taller de dibuix, trieu un conte, del web o no, i feu-ne tots els dibuixos de manera que sigui una narració visual.
Amb l'eina reproduir del web, veureu tota la narració com si fos una pel·lícula.
Envieu-la al programa i la veureu publicada a l'apartat "veure participacions.
Trieu un conte de "Contes a fons" i, amb el taller de subtitulat, reduïu -ne el text tant com pugueu sense que perdi el sentit.
Podeu, a més de reduir el text, traduir-lo del català al castellà i/o a l'inrevés.
Els alumnes més grans, els de cicle superior i els d' ESO, ho poden fer en anglès.
Els més petits, els d'educació infantil i cicle inicial, poden veure el conte sense so i explicar-lo amb les seves paraules.
Després, amb el taller de subtitulat, la mestra/e o un alumne més gran (el seu padrí) poden escriure-li el text, o ajudar-lo a escriure'l si ja és capaç de fer-ho.
Trieu un des tres contes que us proposarem i utilitzant el programa Audacity feu-ne una "banda sonora".
Editeu un arxiu sonor en format mp3 de fins a 2 MB i podreu publicar-lo enviant-lo a la web.
El nivell de dificultat dependrà de l'edat dels/les alumnes.
Amb els/les alumnes més petits/tes, els/les mestres hauran de fer la part tècnica.
Els alumnes secundària poden fer sols pràcticament tot el treball.
Aquest taller és adequat per a treballar amb la participació d'alumnes d'edats molt diferents.
Els més petits poden enregistrar la narració del text i donar-la als més grans, que tenen una major competència digital, per tal que en facin l'edició afegint la música, els efectes.
En aquesta proposta us convidem a ser vosaltres mateixos poetes, gravar les vostres veus i utilitzar aquestes gravacions per crear carpetes de sons.
D'una banda podeu buscar a la web de Viu la Poesia els poemes que més us agraden o que més combinen amb el treball que esteu portant endavant.
Podeu copiar els textos i els mateixos alumnes poden recitar-los, gravar-se i utilitzar els enregistraments per crear els arxius de sons per a les vostres carpetes.
També podeu gravar sons, frases, paraules, versos, poemes, narracions, contes, etc. creats pels mateixos alumnes.
Moltes de les propostes didàctiques que trobeu a la web de Viu la Poesia us poden donar indicacions i suggeriments per realitzar aquest treball.
Com a punt de partida, us proposem el treball al voltant d'aquest tres autors i poemes:
Utilitza les propostes didàctiques 1 i 4 que trobaràs a Viu la Poesia per crear les teves carpetes de sons.
• Pel que fa la proposta 1 llegeix el text en veu alta, amb entonació, i grava la teva veu.
A partir d'aquesta gravació podràs crear la teva carpeta de sons.
• Desprès de realitzar la proposta 4, utilitza els enregistraments per crear les teves carpetes de sons.
Oliver, Joan: Tirallonga de monosíl·labs,1968.
Treballa amb les propostes didàctiques 4 i 5 que trobaràs a Viu la Poesia.
Desprès de realitzar les propostes, enregistra les teves creacions i utilitza els enregistraments per crear les teves carpetes de sons.
Martí i Pol, Miquel: Petita faula de mi mateix,1965-1966.
Llegeix i comenta el poema amb els alumnes.
Un cop acabat, cada alumne pot intentar crear una petita faula de si mateix tot seguint l'exemple d'en Miquel Martí i Pol.
Enregistreu les vostres creacions poètiques i utilitzeu els enregistraments per crear carpetes de sons que podreu penjar a IMPROVISA.
Per crear les carpetes de sons us suggerim fer un treball en parelles o grups de 3 / 4 alumnes.
Cada grup pot crear una carpeta de sons utilitzant i barrejant els poemes de cada alumne.
D'aquesta manera, un cop penjades les carpetes a IMPROVISA podeu interactuar amb elles fent cada cop una narració diferent depenent de com interactueu amb el teclat.
Per donar mes varietat i sonoritat a les vostres carpetes, us suggerim utilitzar alguns dels sons/musiques que us podeu descarregar d'IMPROVISA.
Si voleu, podeu completar aquest treball realitzant carpetes d'imatges que il·lustrin els poemes creats pels alumnes.
Es pot accedir a més informació des d'aquest.pdf
Amb aquesta proposta et convidem a treballar, conjuntament amb els teus estudiants, en la creació de carpetes d'àudio generades a partir del material sonor que podeu trobar a la web de Viu la Poesia [URL].
Buscant dins dels itineraris temàtics o bé realitzant una cerca per autor, trobaràs una gran quantitat de material d'àudio.
A vegades trobaràs un arxiu pròpiament d'àudio, d'altres un arxiu de vídeo.
En aquest últim cas, us podeu descarregar l'arxiu de vídeo i extreure l'àudio.
Un cop descarregat el vídeo el podeu obrir amb l'Audacity i aleshores veureu que només s'obre la part relativa a l'àudio.
Doncs ja podeu guardar l'arxiu en format MP3 i treballar-lo al vostre gust.
A IMPROVISA, com a punt de partida, us proposem el treball al voltant d'uns poemes dels quals us podeu descarregar els àudio ja editats des d'IMPROVISA.
Com que una carpeta ha de contenir 26 sons, us aconsellem, per donar-li mes varietat, sobretot en el cas de poemes curts, completar les carpetes amb fragments musicals o altres sons que també us hem preparat i que us podeu descarregar juntament amb els poemes.
Abans però de començar el treball us aconsellem mirar i interactuar una estona amb els exemples relatius a aquesta proposta.
Així mateix pot ser molt estimulant completar aquesta proposta amb la creació d'una carpeta d'imatges amb la qual acompanyar i/o il·lustrar els poemes que heu treballat i amb els quals heu creat les vostres carpetes.
És un treball que us permetrà construir relacions entre aquests dos llenguatges i crear formes narratives més riques.
Igual que amb les altres propostes, podeu crear les vostres carpetes d'imatges amb fotografies, dibuixos, collage, etc.
Es pot accedir a més informació des d'aquest.pdf
A partir d'un seguit de fragments sonors elaborats des de l'obra de Camille Saint-Saëns, El carnaval dels animals, et proposem crear carpetes de sons i/o carpetes d'imatges.
A IMPROVISA et podràs descarregar carpetes que contenen un gran nombre de sons realitzats a partir de la música d' El carnaval dels animals de Saint Saens i també carpetes amb sons d'animals.
Selecciona els 26 sons amb els quals vols crear la teva carpeta i un cop acabada puja-la a l'aplicació.
Es poden barrejar sons de Saint-Saens amb sons pròpiament d'animals i/o altres, per afinitat o contrast... es poden barrejar amb veus de nens, etc...
Per a la creació de carpetes d'imatges pots cercar fotografies d'animals i dels llocs on viuen, fer dibuixos, pintures, collage, etc.
Es pot accedir a més informació des d'aquest.pdf
Creació de carpetes de sons relatius a músiques actuals com poden ser el hip hop, tecno, rap, etc.
A IMPROVISA teniu a disposició un gran nombre de sons agrupats en carpetes i ordenats per paquets temàtics, que us podeu descarregar i seleccionar per crear les vostres pròpies carpetes.
També podeu fer vosaltres enregistraments o utilitzar programes d'edició de so per crear els vostres propis sons a partir d'altres musiques o gravacions fetes pels alumnes.
Podeu completar aquest treball proposant als alumnes la realització de carpetes d'imatges que acompanyin visualment la música.
Es pot accedir a més informació des d'aquest.pdf
En aquest cas, es proposa la creació de carpetes de sons i/o imatges relatives a viatges reals o imaginaris (des de el poble del costat fins a la galàxia mes llunyana, tot val, fins i tot un viatge a traves del mirall o al món dels somnis).
També una excursió realitzada amb els alumnes (una ciutat, un museu, una granja, el zoo, etc.) pot ser una bona ocasió.
Aquesta proposta consisteix en crear carpetes de sons i/o imatges de l'entorn més proper: l'aula, l'escola, el pati, el menjador, la cuina, el barri, les botigues, els cartells publicitaris, la festa del poble o del barri, el mar i la platja o el bosc i la muntanya, etc., de manera que, una vegada publicades a IMPROVISA, l'alumnat les pugui utilitzar per a preparar i portar a terme una interpretació audiovisual (concert multimèdia) del seu propi entorn.
Per tal de realitzar aquesta activitat us proposem aquest guió
El professor explica en què consisteix el projecte
L'alumnat porta a classe una fotografia amb la qual s'identifica.
Es els alumnes es disposen en rotllana a l'aula i mostren i comenten la fotografia a elegida.
Escriuen un petit relat (serà la veu en off) sobre l'objecte.
Seleccionar els recursos audiovisuals (foto, vídeo, música, etc.) que usarem per contar la nostra història (pot ser que algunes imatges ja les tinguem i altres les haguem de fer).
Gravem la veu en off (el petit relat) amb un mp3 o semblant
Muntar la història amb el programa adequat (segons sigui basat en imatge fixa o en clips de vídeo).
Per aquest treball recomanem utilitzar Pinnacle Studio o MovieMaker.
També es pot realitzar la la història digital amb diapositives.
Llavors utilitzarem Presentacions Open office 3.0 o el Power Point.
A la pàgina del flickr, http://www.flickr.com/ pots trobar fotografies de qualitat amb llicència Creative Commons.
Per trobar música lliure de drets podeu anar la pàgina de Jamendo,
on trobareu una infinitat de músiques de tots els estils.
Per tal de realitzar aquesta activitat us proposem aquest guió:
El professor explica en què consisteix el projecte
L'alumnat porta a classe un objecte amb el qual s'identifica.
Es els alumnes es disposen en rotllana a l'aula i mostren i comenten l'objecte elegit.
Escriuen un petit relat (serà la veu en off) sobre l'objecte.
Seleccionar els recursos audiovisuals (foto, imatge, música, etc.) que usarem per contar la nostra història (pot ser que algunes imatges ja les tinguem i altres les haguem de fer).
Gravem la veu en off (el petit relat) amb un mp3 o semblant
Muntar la història amb el programa adequat (segons sigui basat en imatge fixa o en clips de vídeo).
Per aquest treball recomanem utilitzar Presentacions Open office 3.0 o el Power Point.
També existeix la possibilitat de fer una presentació de fotografies sense so des de la pàgina del flickr, http://www.flickr.com/ on pots trobar també fotografies de qualitat amb llicència Creative Commons.
Per trobar música lliure de drets podeu anar la pàgina de Jamendo,
on trobareu una infinitat de músiques de tots els estils.
Per tal de realitzar aquesta activitat us proposem aquest guió:
El professor explica en què consisteix el projecte.
Es els alumnes es disposen en rotllana a l'aula i escriuen un llista de 10 ítems amb coses que els hi agraden i coses que no.
Escriuen un petit relat (serà la veu en off) sobre alguna d e les coses que han ficat al llistat de les coses que més agraden.
Seleccionar els recursos audiovisuals (foto, imatge, música, etc.) que usarem per contar la nostra història (pot ser que algunes imatges ja les tinguem i altres les haguem de fer).
7.Gravem la veu en off (el petit relat) amb un mp3 o semblant
8.Muntar la història amb el programa adequat (segons sigui basat en imatge fixa o en clips de vídeo).
Per aquest treball recomanem utilitzar Presentacions Open office 3.0 o el Power Point.
9.També existeix la possibilitat de fer una presentació de fotografies sense so des de la pàgina del flickr, http://www.flickr.com/ on pots trobar també fotografies de qualitat amb llicència Creative Commons.
Per trobar música lliure de drets podeu anar la pàgina de Jamendo, http://www.jamendo.com/es/ on trobareu una infinitat de músiques de tots els estils.
Cerca informació a la xarxa sobre els castellers a:
Cerca informació a la xarxa sobre els orígens dels tatuatges i la seva funció en les diferents cultures.
Busca a la xarxa fotografies que reflecteixin la idea d'esforç.
Confecciona un mural amb elles.
Cercar informació a la xarxa sobre fotografia simbòlica i creativa.
Cerca diferents programes per retocar imatges, i comprova'n les igualtats i diferències.
Consulta Webs d'art sobre la biografia de P. Picasso i Robert Capa.
- Busca fotos de situacions difícils en què aparegui un cotxe i un personatge i compara-les.
Us convidem a llegir llegendes recollides i publicades a l'Atles per grups classe de més de 22 països: Argentina, Bolívia, Colòmbia, Xile, Equador, El Salvador, Espanya, Hondures, Mèxic, Paraguai, Portugal, Uruguai...
Ho podem fer utilitzant el cercador de l'Atles.
També podem convidar avis/es, oncles, pares/mares i persones de la nostra comunitat que puguin relatar llegendes d'allà on vivim o del nostre lloc d'origen.
Us animem a identificar llegendes del lloc d'origen dels nois i noies de la classe.
És important destacar els detalls de la llegenda: Vestimenta, escenaris, alimentació, vegetació, població, localització geogràfica, etc. Tot és rellevant per reconèixer:
Podeu localitzar en un mapa la llegenda seleccionada i inserir recursos molt diversos per enriquir-la, com per exemple: descripcions, vídeos, imatges, presentacions, àudio i molt més...
Veure també els suggeriments metodològics per treballar amb les llegendes a l'Atles.
Mireu les activitats al voltant de les narracions digitals realitzades per diferents centres educatius en motiu del Dia d'Internet
Espai per crear narracions col·laboratives georeferenciades.
El tema a desenvolupar amb l'alumnat d'altres països serà les llegendes de la terra
Us proposem escriure textos en un llibre creat a la La Prestatgeria al voltant d'unes imatges molt suggeridores
Aplicació per a la creació d' improvisacions audiovisuals, interactuant amb el so i les imatges.
Permet tocar el teclat de l'ordinador com si es tractés d'un organ
Espai de recursos per a la creació gràfica i manipulació a partir de contes.
S'estructura en tres grans espais: els contes, els tallers i els blocs
Publicació al vostre bloc d' històries molt breus al voltant d'uns temes proposats
Proposta que convida a explicar històries en primera persona utilizant recursos digitals
Aplicatiu per escriure una història a partir d'imatges predeterminades.
Es poden triar blocs de 3, 6 o 9 imatges
Fòrum amb una activitat al voltant del gust per la lectura
Conversa en línia amb Xúlio Ricardo Trigo sobre el llibre La passió d'Alexandra
mprovisa és una aplicació que et permet crear composicions audiovisuals, interactuant amb el so i les imatges, tot tocant el teclat de l'ordinador com si fos una mena d'orgue.
Es pot interactuar amb l'aplicació amb diferents nivells de complexitat: Des del més senzill i lúdic, que consisteix en connectar-t'hi a l'aplicació, posar les mans sobre el teclat i, com si toquéssim un piano, començar a IMPROVISAR amb les carpetes de sons i imatges existents.
El component lúdic de l'aplicació facilita la immersió immediata en una gran diversitat de propostes visuals i sonores, des de la música clàssica a la més experimental, passant pel jazz, el hip-hop, fins als poetes i narradors de l'actualitat.
En qualsevol moment es poden enregistrar composicions audiovisuals i publicar-les a l'aplicació.
A un nivell una mica més avançat, la possibilitat de pujar a l'aplicació àudios i imatges propis, permet crear uns projectes on poden confluir música, veu, poesia visual i sonora, narratives, la fotografia o la gràfica...
Per saber més, consulta aquest tutorial sobre Improvisa, on també es pot descarregar un pdf amb totes les propostes de treball.
Us proposem la preparació, realització i publicació d"un concert tot utilitzant les carpetes de sons i imatges existents a IMPROVISA.
Us proposem la creació de carpetes de sons en format MP3 i/o imatges que recreïn motius visuals i sonors de l'entorn més proper: l'aula, l'escola, el pati, el menjador, la cuina, el barri, les botigues, les persones.
Els gestos, els cartells publicitaris, la festa del poble o del barri, el mar i la platja o el bosc i la muntanya, etc
Crear carpetes de sons en format MP3 i/o d'imatges en format JPG relatives a viatges, reals o ficticis (des de el poble del costat fins a la galàxia mes llunyana, tot val, fins i tot un viatge a traves del mirall o al món dels somnis).
També una excursió realitzada amb els alumnes (una ciutat, un museu, una granja, el zoo, etc.) pot ser una bona ocasió.
Creació de carpetes de sons relatius a músiques actuals com poden ser el hip hop, tecno, rap, etc.,que poden ser a la vegada complementades amb la creació de carpetes d'imatges.
Crea carpetes de sons i/o carpetes d'imatges relatives a El carnaval dels animals.
Amb aquesta proposta us convidem a treballar en la creació de carpetes d'àudio generades a partir del material sonor que podeu trobar a la web de 'Viu la Poesia', i alhora generar poemes visuals entorn els textos.
En aquesta segona proposta relacionada amb la poesia, us convidem a ser vosaltres mateixos poetes: gravar les vostres veus i utilitzar aquestes gravacions per crear carpetes de sons, i alhora generar poemes visuals entorn els textos.
La web 2.0, amb la introducció de noves maneres de fer i comunicar-se, està transformant les relacions socials en tots els àmbits, inclòs l'educatiu.
Les formes d'explicar una història i de posar-la en circulació s'amplien cada dia a través de les possibilitats que ofereix la xarxa i el llenguatge audiovisual.
Les 'històries digitals' (digital storytellings) són petits relats d'experiència, que pretenen expressar i explorar el vessant més emotiu i personal de cadascú a través d'imatges (fotos, gràfics, vídeos, etc.) i sons (veu en off, músiques, etc.)
Aquestes formes de contar històries, que són cada cop més populars entre els joves, es posen en circulació a través d'Internet (publicades, per exemple, a youtube).
D'aquesta manera, els relats s'incorporen a un 'espai d'afinitat', una comunitat que participa de la creació, distribució i recepció d'històries i narracions.
Tot seguit us adrecem a un seguit de pàgines web on podreu trobar més informació sobre les digital storytelling:
Pot ser que tinguis un objecte que te'l estimes molt, com ara un peluix, una pilota, etc.
Fem un llistat d'allò que més ens agrada i al contrari.
Elegim uns dels ítems del llistat d'allò preferit per nosaltres.
Pot ser que tinguis un objecte que te'l estimes molt, com ara un collaret, una medalla, etc
Presenta'ns una fotografia sobre algú que estimes, o unes vacances amb la família, el retrat del teu animal de companyia, etc.
Us animem a inventar-vos històries, a escriure textos.
Per això, hem seleccionat unes imatges que trobareu organitzades per nivells.
Cada imatge ve acompanyada amb una proposta d'activitats que us pot ajudar per escriure el text.
Veureu que aquestes propostes fan referència a la producció de diferents tipus de text.
Trieu una imatge que us agradi, que us cridi l'atenció, i escriviu el text.
Un cop l'hàgiu escrit, cal que el publiqueu en un llibre de la Prestatgeria Digital de la vostra escola, juntament amb la imatge triada.
Per publicar a la Prestatgeria Digital podeu consultar el vídeotutorial.
A partir d'una fotografia i una petita introducció, es proposa als alumnes que elaborin un text.
Si vols escoltar alguns poemes els trobaràs a Poesi@.com i a Viu la poesia.
Per treballar la descripció pots fer el QV Descrivim bandolers (Cicle Superior)
Per tal que els centres educatius desenvolupin projectes lingüístics de qualitat, és essencial aprofundir en la formació del professorat implicat en les accions educatives en llengües estrangeres curriculars.
El curs 2019-2020 el Departament d'Educació promou un Pla d'Acció per al plurilingüisme efectiu de l'alumnat mitjançant un conjunt de programes i projectes en diverses llengües que inclouen diverses activitats de formació.
Abans de fer la inscripció cal consultar la informació general de formació.
La formació que es proposa respon a la construcció d'un model d'educació plurilingüe i intercultural basat en un enfocament competencial i de plurilingüisme integrador.
La llengua catalana n'és l'eix vertebrador, per a garantir l'equitat i la cohesió social, i com a dinamitzadora del tractament integrat de les llengües.
L'objectiu del model és garantir que tots els alumnes, en acabar l'ensenyament obligatori, independentment del seu origen lingüístic familiar, tenen un ple domini operatiu de les llengües oficials al mateix nivell i de, com a mínim, una llengua estrangera, que gaudeixen d'oportunitats per a l'accés al coneixement d'almenys una segona llengua estrangera, i que disposen de les estratègies que els han de facilitar l'aprenentatge d'altres llengües en el futur.
Per a assolir aquest objectiu, l'oferta formativa del Departament facilita al professorat les orientacions, tècniques i recursos bàsics necessaris per desenvolupar accions o pràctiques que contribueixin a la concreció i a l'aplicació del projecte lingüístic de cada centre i s'organitza a partir d'una formació específica i continuada per al professorat especialista de llengües estrangeres, una altra d'orientada a la vessant didàctica i pedagògica des de les diferents àrees i matèries i des de tots els nivells educatius i una última, d'estrictament lingüística, en col·laboració amb les Escoles Oficials d'Idiomes (EOI) i l'Institut Obert de Catalunya (IOC.
Pots llegir llegendes de més de 20 països i publicar narracions col·laboratives georeferenciades sobre llegendes de la nostra terra a l'Atles de la Diversitat.
Us convidem a llegir llegendes recollides i publicades a l'Atles per nois i noies d'altres països.
Després us animem a identificar les llegendes del lloc d'origen dels nois i noies de la classe i a publicar-les georeferenciades a l' Atles de la Diversitat.
Podreu utilitzar eines web 2.0 i georeferenciar cada llegenda.
Internet és un lloc ple d'oportunitats per als menors, on poden aprendre, comunicar-se o jugar.
Però també hi ha alguns riscos i consells de seguretat que han de conèixer per evitar problemes.
L'adquisició de la competència digital i l'exercici responsable de la ciutadania passa per tenir coneixements del que és permès a la xarxa i el que és una infracció, tenir consciència de la pròpia identitat digital i saber salvaguardar les dades personals, detectar abusos i saber demanar ajut a les persones adultes o conèixer els sistemes de protecció contra les amenaces dels programaris maliciosos.